ཞི་ཅིན་ཕེན་གྱིས་བསྟན་དོན།ཀྲུང་གོ་ཕྱོགས་ཀྱིས་འཐབ་ཇུས་ཀྱི་མཐོ་ཚད་དང་རྒྱང་རིང་གི་ངོས་ཐད་ནས་རྒྱལ་ཁབ་གཉིས་ཀྱི་འབྲེལ་བ་ལེགས་བཅོས་བྱེད་པ་དང་དུས་ཚོད་དང་དོན་དག་རེ་འགའི་དབང་གིས་ཕྱོགས་གཉིས་ཀྱི་འབྲེལ་བར་འགྱུར་ལྡོག་འབྱུང་སྲིད་མི་སྲིད།རྒྱལ་ཁབ་གཉིས་ཀྱི་ཐུན་མོང་གི་ཁེ་ཕན་དང་ཕྱོགས་གཉིས་ཀྱི་འབྲེལ་བ་དེ་ཁྱད་པར་ཐད་ཀྱི་འགལ་བ་དང་བསྡུར་ན་ཆེས་གལ་ཆེན་དུ་གྱུར་ཡོད།རྒྱལ་ཁབ་གཉིས་ཀྱི་འབྲེལ་བ་འཕེལ་རྒྱས་སུ་གཏོང་ན་ཕྱོགས་གཉིས་ཀྱིས་ཙུང་ཐུང་ཨོ་པ་མ་ཡི་ཀྲུང་གོ་དང་ཨ་མེ་རི་ཁའི་རྣམ་པ་གསར་བའི་རྒྱལ་ཁབ་ཆེན་མོའི་འབྲེལ་བ་འཛུགས་སྐྲུན་བྱེད་པའི་ལྟ་ཚུལ་གལ་ཆེན་གཞིར་བཟུང་སྟེ།ཐོག་མཐའ་བར་གསུམ་དུ་ཕན་ཚུན་བར་གྱི་ཡིད་ཆེས་ལ་སྐུལ་འདེད་དང་རྒྱུན་འཁྱོངས་བྱེད་པ་དང་ཁེ་ཕན་གྱི་གཞི་འཛིན་ས་རྒྱ་བསྐྱེད་དེ།མཉམ་ལས་ལ་ཤུགས་སྣོན་པ་དང་ཕན་ཚུན་བར་གྱི་འཕེལ་རྒྱས་ལ་གནོད་པའི་བཀག་རྒྱ་སྣ་ཚོགས་མེད་པར་གཏོང་དགོས་ཟེར།